Document ID: 32012R0622

UREDBA KOMISIJE (EU) št. 622/2012
z dne 11. julija 2012
o spremembi Uredbe (ES) št. 641/2009 glede zahtev za okoljsko primerno zasnovo samostojnih obtočnih črpalk in obtočnih črpalk, namenjenih vgradnji v izdelke
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive 2009/125/ES Evropskega parlamenta in Sveta z dne 21. oktobra 2009 o vzpostavitvi okvira za določanje zahtev za okoljsko primerno zasnovo izdelkov, povezanih z energijo (1), in zlasti člena 15(1) Direktive,
po posvetovanju s Posvetovalnim forumom za okoljsko primerno zasnovo,
ob upoštevanju naslednjega:
(1)
Člen 7 Uredbe (ES) št. 641/2009 z dne 22. julija 2009 o izvajanju Direktive Evropskega parlamenta in Sveta 2005/32/ES glede zahtev za okoljsko primerno zasnovo samostojnih obtočnih črpalk in obtočnih črpalk, namenjenih vgradnji v izdelke (2), zahteva, da Komisija pred 1. januarjem 2012 ponovno pregleda metodologijo izračuna indeksa energetske učinkovitosti črpalk, namenjenih vgradnji v izdelke, kot je določena v točki 2 Priloge II k tej uredbi.
(2)
Pregled, ki ga je opravila Komisija, in izkušnje, pridobljene pri izvajanju Uredbe (ES) št. 641/2009, so pokazale nujnost, da se spremenijo nekatere določbe Uredbe (ES) št. 641/2009, tako da se preprečijo nenamerni učinki na trge obtočnih črpalk in na zmogljivost izdelkov, na katere se nanaša navedena uredba.
(3)
Ukrepi iz te uredbe so v skladu z mnenjem odbora, ustanovljenega na podlagi člena 19(1) Direktive 2009/125/ES -
SPREJELA NASLEDNJO UREDBO:
Člen 1
Spremembe Uredbe (ES) št. 641/2009
Uredba (ES) št. 641/2009 se spremeni:
1.
člena 1 in 2 se nadomestita z naslednjim besedilom:
„Člen 1
Vsebina in obseg
1. Ta uredba vzpostavlja zahteve za okoljsko primerno zasnovo za dajanje v promet samostojnih obtočnih črpalk in obtočnih črpalk, namenjenih vgradnji v izdelke.
2. Ta uredba se ne uporablja za:
(a)
črpalke za pitno vodo, razen v zvezi z zahtevami po informacijah o proizvodu iz točke 2(1)(d) Priloge I;
(b)
obtočne črpalke, namenjene vgradnji v izdelke in dane v promet najpozneje 1. januarja 2020, kot nadomestek za enake obtočne črpalke, namenjene vgradnji v izdelke in dane v promet najpozneje 1. avgusta 2015, razen v zvezi z zahtevami po informacijah o proizvodu iz točke 2(1)(e) Priloge I.
Člen 2
Opredelitev pojmov
V tej uredbi se uporabljajo naslednje opredelitve pojmov:
1.
‚črpalka‘ pomeni turbinsko črpalko, z ohišjem črpalke ali brez njega, z naznačeno hidravlično izhodno močjo med 1 W in 2 500 W, ki je namenjena za uporabo v sistemih ogrevanja ali v sekundarnih vodih razdelilnih sistemov hlajenja;
2.
‚obtočna črpalka‘ je črpalka, pri kateri je rotor neposredno povezan s turbino in potopljen v tekočino, ki se črpa;
3.
‚samostojna obtočna črpalka‘ pomeni črpalko, namenjeno za delovanje neodvisno od izdelka;
4.
‚izdelek‘ pomeni napravo, ki proizvaja in/ali prenaša toploto;
5.
‚obtočna črpalka, namenjena vgradnji v izdelek‘ pomeni črpalko, namenjeno za delovanje kot del izdelka in ima najmanj eno od naslednjih konstrukcijskih lastnosti:
(a)
ohišje črpalke je namenjeno vgradnji in uporabi znotraj izdelka;
(b)
črpalka je zasnovana tako, da lahko izdelek krmili njeno hitrost;
(c)
varnostne značilnosti črpalke niso primerne za samostojno delovanje (razredi ISO IP);
(d)
opredelitev črpalke je del odobritve izdelka ali oznake CE izdelka;
6.
‚črpalka za pitno vodo‘ pomeni črpalko, ki je posebej oblikovana za ponovno kroženje vode, namenjene človeški potrošnji, kot je določeno v členu 2 Direktive Sveta 98/83/ES (3);
7.
‚ohišje črpalke‘ pomeni del turbinske črpalke, ki je namenjen priključitvi na cevi sistemov ogrevanja ali na sekundarne vode razdelilnih sistemov hlajenja.
2.
člen 7 se nadomesti z naslednjim besedilom:
„Člen 7
Pregled
Komisija pred 1. januarjem 2017 ponovno pregleda to uredbo z vidika tehnološkega napredka.
Pregled mora vključevati oceno konstrukcijskih možnosti, ki lahko olajšajo ponovno uporabo in recikliranje.
Rezultati pregleda bodo predstavljeni Posvetovalnemu forumu za okoljsko primerno zasnovo.“;
3.
prilogi I in II k Uredbi (ES) št. 641/2009 se spremenita v skladu s Prilogo k tej uredbi.
Člen 2
Začetek veljavnosti
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 11. julija 2012

Labels: 3
14
1
20